Қанат Әуесбайұлы Әуесбай

**Қанат Әуесбайұлы** (, журналистикадағы имидждiк есiмi *[[Әуесбайдың Қанаты]]*, 14 қаңтар 1982, Тараз, Жамбыл облысы) — халықаралық журналист, филология ғылымдарының кандидаты,«Болашақ» стипендиясы стипендиаты.
## [[Өмірбаян|Өмірбаяны]]
1982 жылы 14 қаңтарда Жамбыл қаласында (қазіргі Тараз) ұстаздар отбасында дүниеге келді. 1988 жылы Жамбыл қаласындағы №46 орта мектепке бірінші сыныпқа барып, онда 1991 жылға дейін оқыды. 1991-1997 жж. Жамбылдағы №49 Ыбырай Алтынсарин мектебінде  білім алды. 1999 жылы Тараз қаласындағы №45 Бауыржан Момышұлы гимназиясының қазақ тілі мен әдебиетін тереңдетіп оқытатын лингвистикалық сыныбын бітірді.

Журналист болуына айтуынша нағашы атасы Сақыпкерей себепші болған. Көз жанары көруден қалған атасы ауылға келген немерелеріне газет оқытып, хат жаздырған. Атасының басылымдарды жиі оқытып, хат жаздырғаны ықпал етіп, Қ.Әуесбай мақала жаза бастады. 1996 жылы республикалық «Ұлан» балалар газетінде Жамбылдың 150 жылдығына орай мектепте өткен кеш туралы «*Ғасырдың қарт бұлбұлы*» аталған тұңғыш мақаласы басылды. «Ұлан» балалар газетінің тұрақты авторы болып, «жас тілшісі» атанды. Бауыржан Момышұлы гимназиясында оқып жүргенде мектепішілік «Ғасыр үні» газетінде мақаласы жарияланды.

Қ.Әуесбай баян аспабында ойнайды. 1992 ж. Жамбылдағы Дина Нұрпейісова балалар саз мектебіне баян сыныбына оқуға түсіп, 1997 ж. Құрманғазы өнер мектебін бітірген. 1997 жылы Жамбыл облысы Жамбыл ауданы Шөлдала ауылында орналасқан «Жас автомобилші» балалар сауықтыру лагерінде жазғы маусымда музыкалық жетекші болып қызмет етті. №45 Бауыржан Момышұлы гимназиясын бітіру салтанаты - «соңғы қоңырау» іс-шарасында  өз авторлығындағы «Ұстазым» әнін сыныптасы Жәмиля Көпбаевамен бірге дуэт болып орындады. 1997-1998 жж. Абай атындағы Жамбыл гуманитарлық колледжінің «халық аспаптары» бөлімінің баян сыныбында оқыды. Колледжде құрамында баян мен екі домбырасы бар «Серілер» триосын құрып, «Кел отыр қасыма» әнін айтты.

Әл-Фараби атындағы ҚазҰУ журналистика факультетінің халықаралық журналистика кафедрасында оқыды. ҚазҰУ қабырғасында оқи жүріп, қоғамдық, мәдени-көпшілік іс-шарада белсенді болды. Журналистика факультеті атынан «Асаба» көңілді тапқырлар клубы құрамында өнер көрсетті. Осы университеттің «Фараби сазы» ұлт-аспаптар оркестрінде баян аспабында ойнады (жетекшісі: Болатқали Қажыбекұлы). Бірнеше жоғары оқу орны студенттерінен құралған «Бейбарыс» тобы құрамында ән айтты. Топтың орындауындағы «Ақшолпан» әні CD-табақ пен аудио таспаға енді. 2001 жылы ҚазҰУ факультеттерінің студенттері арасындағы университетішілік «Жігіт сұлтаны» байқауының I-орын иегері атанды.

Қ.Әуесбай журналистік кәсібін ғылыми-педагогикалық қызметпен ұштастырған маман. Жоғары білім саласында әр жылдары әл-Фараби атындағы ҚазҰУ, Л.Гумилев атындағы ЕҰУ, Х.Досмұхамедұлы атындағы Атырау университетінде оқытушы, аға оқытушы, доцент, С.Өтебаев атындағы Атырау мұнай және газ университетінде  проректорлық қызмет атқарды. Қ.Әуесбай БАҚ саласы мамандары үшін түрлі семинар-тренинг, шеберлік дәрісін өткізеді.

Медиа саласында еңбек жолының әр жылында «31 арна», «Қазақстан», «Astana» сияқты республикалық телеарналарда тілші, аға тілші, редактор-сарапшы, жүргізуші, шеф-редактор, «Қазақстан» РТРК» АҚ Атырау облыстық филиалы директоры, «Elorda aqparat» медиахолдингі директоры орынбасары, «Қазақстан» РТРК» АҚ диджитал департаменті директоры сияқты жауапты қызметтерді атқарды. «Қазақстан» ұлттық арнасында Франция, АҚШ, Швейцария, Грекия, Сауд Арабиясы, Түркия, Марокко, Моңғолия, Ауғанстан, Иран, Пәкістан, Тәжікстан, Қырғызстан, Малайзия елдерінен дайындалған қоғамдық-саяси, әлеуметтік-экономикалық маңызы бар түрлі тақырыптағы репортаждар авторы.

2011 жылдың мамырында Алматыдан Астанаға ауысып, «Қазақстан» телеарнасындағы «Апта.KZ» сараптама хабарының жүргізушісі, шеф-редакторы болып бекіді. 2011 жылдың аяғында республикалық қоғамдық-саяси «Айқын» газетінің ұйғарымы бойынша «жылдың үздік тележүргізушісі» атанды. 2011 жылдың желтоқсанында Сүлеймен Демирель университетінің Алматы қаласы жоғары оқу орындарының студенттері арасында өткен «Тәуелсіздік ұрпағы - тәуелсіздік жайында» шығармашылық байқауында үздік шыққан журналистика мамандығында оқитын білімгер Гүлбақыт Асылбек «*Қанат Әуесбай*» атындағы Дипломмен марапатталды. 2011 жылы тұңғыш қазақстандық «SitCom» форматындағы «Айналайын» сериалында тележурналисттің эпизодтық рөлін ойнаған.

Қ. Әуесбай тележурналистикада ілік септігінің жалғауымен айтылатын «Әуесбайдың Қанаты» имидждік есімінің үлгісін эфирде алғаш қолданды. Сонымен қатар, ол халықаралық «Болашақ» стипендиясымен оқыған алғашқы журналист. Қазақ, ағылшын, орыс тілдеріне жетік.

Қ. Әуесбайдың «Батыс көрген. Ұлыбритания қазақтың көзімен» кітабы туралы мәлімет жалпы білім беретін мектептің 5-7 сынып оқушыларына арналған «Өлкетану» оқулығына енген («Алматыкітап» баспасы, 145-146 бб. 2018 ж.).

Қ. Әуесбайдың есімі Жамбыл облысы әкімдігінің жастар саясаты мәселелері басқармасы бастамасымен шыққан «Әулиеата жастары» энциклопедиясына енген (2020 ж.).

Қ.Әуесбай медиа сарапшы ретінде орта мектептің 5-9 сыныбына арналған «Жаһандық құзыреттілік» оқулығындағы «медиасауаттылық және қаржылық сауаттылық» аталған III-бөлімінің авторы («Арман-ПВ» баспасы, Алматы, 2024 ж.).

Қ. Әуесбайдың есімі «Кто есть кто в Жамбылской области»  энциклопедиясына енген, 57 б., құрастырушы: Нуралиев Ж.С., ISBN 978-601-03-0547-2 (Алматы, 2024 ж.).

### [[Білім|Білімі]]
* 1999-2004 жж. Әл-Фараби атындағы Қазақ Ұлттық университетінің журналистика факультетін «халықаралық журналистика» мамандығы бойынша үздік дипломмен бітірген;
* 2004-2008 жж. Әл-Фараби атындағы ҚазҰУ журналистика факультеті аспирантурасын бітірді (күндізгі бөлім); 
*«Қазақ телеарналарындағы қазіргі ақпараттық бағдарламалар табиғаты» тақырыбында кандидаттық диссертация (мамандық шифры: 10.01.10 - журналистика) қорғаған. Ғылыми жетекші: филол. ғыл. докторы, профессор Намазалы Омашұлы. Диссертация әл-Фараби ат. ҚазҰУ телевизиялық және радиожурналистика кафедрасында орындалып, ҚазҰУ жанындағы филология ғылымдарының докторы ғылыми дәрежесін беру жөніндегі Д14А.02.22 Диссертациялық Кеңесінің отырысында қорғалды, (қорғау уақыты: 24.12.2010 ж.);
*2011 жылдың 30-маусымында ҚР Білім және ғылым министрлігінің Білім және ғылым саласындағы бақылау комитеті шешімімен филология ғылымдарының кандидаты ғылыми дәрежесі берілді;
* 2013-2014 жж. «Болашақ» стипендиясы аясында Ұлыбританияның Норидж қаласындағы Шығыс Англия университетінде  ғылыми-педагогикалық тағылымдама (University of East Anglia, Norwich); 
* 2014-2016 жж. Қазақ экономика, қаржы және халықаралық сауда университеті, «экономика және бизнес» бакалавры;
* 2018-2020 жж. «Тұран-Астана» университеті, «құқық» магистры.

### [[Отбасы]]
* **Әкесі** — Әуесбай Бақбергенұлы, Абай атындағы Жамбыл гуманитарлық колледжінің (бұрынғы педагогикалық училище) оқытушысы, кафедра меңгерушісі, Красногор аудандық (қазіргі Қордай ауд.) мәдениет бөлімі басшысы, Луговой аудандық (қазіргі Т.Рысқұлов ауд.) мәдениет үйі директоры болды. ҚР Білім және ғылым министрлігінің «Ыбырай Алтынсарин», «Білім беру ісінің құрметті қызметкері», ҚР Мәдениет және спорт министрлігінің «Мәдениет саласының үздігі», ҚР Білім және ғылым министрінің Құрмет грамотасымен, ҚР Оқу-ағарту министрлігінің «Еңбек ардагері» төсбелгілерімен марапатталған. Тараз қаласының Құрметті азаматы,  Қазақстан Педагогикалық Ғылымдар Академиясының мүшесі;   
* **Анасы** — Рабиға Сақыпқызы, мектеп мұғалімі, ҚР Білім және ғылым министрлігінің «Білім беру ісінің құрметті қызметкері», «Ыбырай Алтынсарин», ҚР Оқу-ағарту министрлігінің «Еңбек ардагері» төсбелгілерімен марапатталған, Қазақстан Педагогикалық Ғылымдар Академиясы мүшесі;
* **Жұбайы** — Баян Жалғасбекқызы, «Болашақ» стипендиясы стипендиаты, әлеуметтанушы, PhD;  
* **Балалары** — Ералы (2007), Иманәлі (2017), Ажарлым (2019).

## Еңбек жолы
thumb|270px|Еуразия телевизия және радио Академиясының мүшелік сертификатын Академия президенті Валерий Рузиннің тапсыру сәті (2 шілде 2012 ж.)
* 2002-2003 жж. – «Түркістан» халықаралық газеті тілшісі;
* 2003-2009 жж. – «Европа плюс Казахстан» радиосында сазды жүргізуші;
* 2003-2004 жж. – «Информбюро» ақпарат бағдарламасында тілші, («31 арна»);
* 2004-2013 жж. – «Қазақстан» телеарнасының ақпараттық-сараптамалық бағдарламалар дирекциясында (АСБД) тілші, аға тілші, редактор-сарапшы, «Апта.kz» ақпараттық-сараптамалық бағдарламасы жүргізушісі, шеф-редакторы;
* 2009-2010 жж. – Әл-Фараби ат. ҚазҰУ журналистика факультетінің телерадиожурналистика кафедрасы оқытушысы;
* 2011 жылдың наурыз-сәуір аралығында Тәуелсіздіктің 20 жылдығына арналған «Қазақстан. Менің елім» бағдарламасы авторы, жүргізушісі, («Қазақстан» телеарнасы); 
* 2011 ж. желтоқсанынан 2013 ж. ақпанына дейін «Өзекжарды» телесұхбатының авторы, жүргізушісі, («Қазақстан» телеарнасы);
* 2012 жылдың 2 қарашадан 2013 жылдың ақпанына дейін Нұрмұхамед Байғарамен бірге «Алаң» қоғамдық-саяси ток-шоуын жүргізді, («Қазақстан» телеарнасы);
* 2013-2014 жж. – Шығыс Англия университетіндегі қазақстандық студенттер қоғамдастығы вице-президенті (University of  East Anglia, Norwich, UK);
* 2014-2016 жж. – «kz-2050» Жалпыұлттық қозғалысы» ҚБ медиа-директоры];
* 2014-2015 жж. – «Сіз не дейсіз?» хабары жүргізушісі («Қазақстан» телеарнасы);
* 2016 ж. – «Білгірлер бәйгесі» танымдық-интеллектуалдық хабары жүргізушісі («Қазақстан» телеарнасы);
* 2016-2017  жж. – «BNews» ақпарат порталының сарапшысы; 
* 2011-2019 жж. – Л.Гумилев ат. ЕҰУ журналистика және саясаттану факультетінің телерадиожурналистика және қоғаммен байланыс кафедрасы доценті;
* 2018-2019 жж. – Ruh.kz» ток-шоуының сценаристі, жүргізушісі, («Astana» телеарнасы);
* 2018-2019 жж. – Президент орталығы баспасөз қызметінің аға сарапшысы;
* 2019-2024 жж. Халел Досмұхамедұлы атындағы Атырау университеті журналистика және қоғаммен байланыс кафедрасының аға оқытушысы;
* 2019-2021 жж. – «Қазақстан» республикалық телерадиокорпорациясы» АҚ Атырау облыстық филиалы директоры;
* 2021-2022 жж. – «Elorda aqparat» медиахолдингі директорының орынбасары (Астана қ-сы);
* 2022-2023 жж. – Сафи Өтебаев атындағы Атырау мұнай және газ университетінің жастар саясаты және әлеуметтік мәселелер жөніндегі проректоры;
* 2023-2024 жж. «Қазақстан» республикалық телерадиокорпорациясы» АҚ диджитал директоры;
*2024 жылдың 2-қыркүйегінен әл-Фараби атындағы Қазақ Ұлттық университеті журналистика факультеті деканы.
### Қосымша білім
* 2004 ж. «Телерепортажға жаңаша көзқарас» семинары, «*Internews network*» халықаралық ұйымының сертификаты,  Алматы қаласы;
* 2007 ж. «Телевизиялық бағдарламаларды жасаудағы заманауи технологиялар» семинары, «*ISESCO*» ұйымының сертификаты,  Иран Ислам Республикасы, Тегеран қ-cы;
* 2008 ж. «Жаңалық қызметінің жұмысын ұйымдастыру» дистанционды семинары, «*Internews network*» халықаралық ұйымының семинары, Алматы қаласы;
* 2012 ж. 28-31 мамыр  *«Болашақ үшін серіктестік: жаңа дәуір моделі» (Партнерство во имя будущего: модели новой эпохи) халықаралық медиа-форумның қатысушысы, [[Беларусь]], [[Минск |Минск қ-сы]];
* 2012 ж. 2-3 желтоқсанда «Ақпарат тарату және жаңалық командасын жасақтау» тренингі, «Автограф» продюсерлік орталығы сертификаты ([[Екатеринбург]], [[Ресей]]);
* 2013-2014 жж. «Болашақ» стипендиясы аясында [[Ұлыбритания]]ның [[Норидж |Норидж қаласындағы]] Шығыс Англия университетінде  ғылыми-педагогикалық тағылымдама ([https://en.wikipedia.org/wiki/University%20of%20East%20Anglia University of East Anglia, Norwich]); 
*Certificate of Gratitude from UN Information Office for Support in Carrying the III International Summer School in Journalism and Communication (Issyk-Kul Lake, Bosteri, Kyrgyzstan);   
* 2018 ж. 4-11 наурыз және 2022 жылы Оңтүстік Кореяда өткен дүниежүзілік журналистер конференциясында  Қазақстан атынан қатысып, баяндама оқыды ([https://en.kabar.kg/news/journalists-of-the-world-hope-for-rapprochement-and-peace-on-korean-peninsula-1/ World Journalists Conference 2018, South Korea]);
*2022 ж. «Жоғары білім берудегі топ менеджмент» біліктілікті арттыру курс сертификаты, 28 қараша 2022 ж. «Qazaq profi оқу орталығы, Астана қ-сы.
*2024 ж. «Modern Trends in Publishing and Copyright Management», Organizers: Frankfurter Buchmesse, Almaty, 18-19 November, 2024.
*2025 ж. Юнеско-ның халықаралық білім беру күніне арналған «Тұрақты даму мақсатында білім беру: инновациялық модельдер» IV Халықаралық қысқы мектепті 72 сағаттық курс сертификаты, 17-28 ақпан.
*2025 ж. 22 қыркүйек-04 қазан. «Инклюзивті білім беру», біліктілікті арттыру және қосымша білім беру институтында  жоғары оқу орындары оқытушыларына арналған 80 академиялық сағат көлеміндегі курс;
=== Ғылыми-педагогикалық қызметі===
Қанат Әуесбай медиа мен жоғары білім саласын ұштастырған журналист-педагог, филология ғылымдарының кандидаты (мамандық шифры: 10.01.10 - журналистика). Әр жылдары [[Қазақ ұлттық университеті|әл-Фараби атындағы ҚазҰУ]], [[Еуразия ұлттық университеті|Л.Гумилев атындағы ЕҰУ]], [[Халел Досмұхамедов атындағы Атырау университеті|Х.Досмұхамедұлы атындағы Атырау университеті]], [[Атырау мұнай және газ университеті|С.Өтебаев атындағы Атырау мұнай және газ университеті]] сияқты оқу орындарында оқытушы, аға оқытушы, доцент, проректорлық қызметін атқарған. Ақпарат саласын зерттеуші ретінде Scopus ғылыми дерекнамасына және ҚР Ғылым және жоғары білім министрлігінің Ғылым және жоғары білім саласында сапаны қамтамасыз ету комитеті ұсынатын ғылыми басылымдар тізбесіне енген журналдардағы мақалалары бар.

*«Болашақ» халықаралық стипендиясы аясында Ұлыбританияда ғылыми-педагогикалық тағылымдама (University of East Anglia, UK, Norwich, 2013-2014 жж.);
*Еуразия ұлттық университетінің журналистика және саясаттану факультетінде мемлекеттік аттестаттау комиссиясы төрағасы (2023-2024 жж.); 
*2018 жылдан Қазақстан педагогикалық ғылымдар академиясының корреспондент-мүшесі;
*Республикалық оқу-әдістемелік кеңесінің оқу-әдістемелік бірлестігі мүшесі (РОӘК ОӘБ - 032 журналистика және ақпарат, 2019-2021 жж.); 
*«Болашақ» бағдарламасы аясында шетелге кадрлар даярлау жөніндегі сарапшылық комиссиясы мүшесі (2019-2021 жж.);
*2021 ж. Л.Гумилев ат. ЕҰУ журналистика және әлеуметтік ғылымдар факультетінің Диссертациялық Кеңес мүшесі;

Медиа саласын зерттеген  дипломдық жұмыстар, көптеген магистрлік диссертацияның ғылыми жетекшісі, докторантқа рецензент болды.

Қазақ және ағылшын тілдеріндегі «Батыс көрген. Ұлыбритания қазақтың көзімен – Looking west. A Kazakh’s view of Great Britain» кітабы Лондон қаласында басылып,
Кэмбридж университетінде таныстырылды. Кітап Amazon.com электронды платформасында сатылды.
Қ. Әуесбай медиа сарапшы ретінде орта мектептің 5-9 сыныбына арналған «Жаһандық құзыреттілік» оқулығындағы «медиасауаттылық және қаржылық сауаттылық» аталған III-бөлімі авторы («Арман-ПВ» баспасы, Алматы, 2024 ж.), БАҚ өкілдеріне арналған көптеген авторлық шеберлік дәріс, медиатренинг пен семинар өткізеді.

Қанат Әуесбайдың бастамасымен 2019 жылы «Атырау» телерадиоарнасы ғимаратында белгілі медиаменеджер, журналист Айтқали Құмарғалиұлы медиа-аудиториясы ашылды. Медиа-аудитория Х. Досмұхамедұлы ат. Атырау университеті және «Қазақстан» РТРК» АҚ Атырау облыстық филиалының бірлескен жобасы аясында дуалды білім беру мақсатында жүзеге асты.

*'Ғылыми қызығушылығы:*' телевизиялық өндіріс (TV production), медиа білім беру (media education), медиа менеджмент (media management), жаһандық журналистика (global journalism), дрон журналистикасы (drone journalism), медиадағы жасанды интеллект (AI in media), медиа педагогика.

=== Әлеуметтік-тәрбие қызметі=== 
Қ.Әуесбай С. Өтебаев ат. Атырау мұнай және газ университетінде  жастар саясаты және әлеуметтік мәселелер жөніндегі проректоры қызметінде атқарған жұмысы: 
*Студенттік іссапар қаржыландырыла бастады. Бұл үшін университеттің заң қызметімен бірлесе студенттік іссапар туралы Ереже әзірленіп, Директорлар кеңесінде қабылданды. Бұдан бұрын Covid пандемиясы кезінде студенттерді іссапарға жіберу тоқтап қалған еді;
* Жастар саясаты департаментінің материалдық базасы нығайып, мемлекеттік сатып алу арқылы қажетті көрнекілік (бұйымдар, қызметтер) алынды. Студенттерді ынталандыру мақсатында демеуші тартылып, спорттық аяқ-киім, мотивациялық кітаптар және т.б. бұйым сыйға берілді;
*Факультеттердің студенттер тәрбиесіне жауапты аға кураторларға төленетін үстеме ақы ұлғайтылды. Факультеттердің аға кураторлары арасында ай сайынғы рейтинг жасалып, үздік танылған кураторлар бағалы сыйлықпен марапатталды; 
*Түрлі мазмұндағы облыс деңгейіндегі 8 іс-шара өткізілді. Олардың барлығы да университет бойынша, кейбірі облыс аясында тұңғыш рет өтті; 
*Тұңғыш рет университеттің студенттікке қабылдау салтанаты Жайық өзені жағасындағы Сұлтан Бейбарыс алаңында қала күні аясында өтті. Бұл іс-шараға «Жайықтағы жүздесу» атауы берілді. Іс-шара облыстық мәдениет басқармасы мен қала әкімдігі қолдауымен өтті;
* Тұңғыш рет кәсіби бағдар беру мақсатында fusion форматында Атырау облысының мектеп түлектері арасында «Жайық толқындары» қысқы балы өтті; 
*Тұңғыш рет облыстың техникалық бейіндегі колледждері арасында өнер арқылы кәсіби бағдар беру мақсатында мюзикл жанрында «Бейбіт күннің батырлары» аталған студенттік театр фестивалі өтті; 
*Тұңғыш рет оқытушылар мен студенттер арасында өткен «Жайықтағы жарыстар» аталған қысқы спартакиадаға жүзу, коньки тебу, шаңғы тебу сияқты спорт түрлері қосылды; 
*Облыстың техникалық бейіндегі оқу орындарының өлеңсүйер студенттері арасында «Шаханов шеруі» студенттік поэзия фестивалі өтті; 
*Қала және облыстағы мәдениет басқармасы, филармония, Дина оркестрімен тығыз байланыс орнап, соның арқасында тұңғыш рет эстрадалық-үрмелі аспаптар оркестрі, «Сармад» этнофольклор ансамблі сияқты өнер ұжымдары университетте концерт қойылды;
*Облыстың техникалық бейіндегі колледждері мен университет студенттері арасында «Миталас» зияткерлік куиз ойындары өтті;
*Атырау облыстық туризм және спорт басқармасымен бірлескен жоба аясында «Бабалар ізімен» тарихи-танымдық өлкетану экскурсиясы ұйымдастырылып, студенттер Ақмешіт қорымы, Ақкегершін борлы үстіртіне сапарлатты;
* Кәсіби бағдар беру мақсатымен облыс мектептерінің бітіруші түлектері  мен студенттері арасында пікірсайыс ұйымдастырылды; 
*Тұңғыш рет академиялық ұтқырлық бойынша шетелде оқып жатқан университеттің студенттері қатысуымен онлайн ынталандыру дәрісі ұйымдастырылды; 
*Университеттің домбырашылар ансамблі демеушілер көмегімен Алматыдағы Сәтпаев университетіндегі музыка фестиваліне қатысты;
* Тұңғыш рет Атырау мұнай және газ университетінде «Мектеп түлектері шеруі» өтті. Оған қала мен облыстың әр түкпірінен 400-ге жуық түлек қатысып, кәсіби бағдар алып, әрі зияткер ойынға қатысты; 
*Университеттің креатив орталығында 2022-2023 жж. жастар саясаты аясында атқарылған жұмыс бойынша  фотогалерея жасақталды; 
*Университетте студенттермен бірлесе өткізген барлық іс-шара облыстық, республикалық «Хабар», «Қазақстан», «Астана» телеарналары, «Қазақ радиосы» сияқты ақпарат құралдарында және ҚР Ғылым және жоғары білім министрлігінің әлеуметтік желідегі аккаунттарында кеңінен таратылды.
=== ҚазҰУ журналистика факультетіндегі қызметі=== 
*Факультет деканы ретінде тәжірибеде ысылған танымал практик-мамандарды, қаламгерлерді оқытушылық қызметке көптеп тартты. Жазушы, журналист [[Әмірхан Меңдеке]], Асылбек Ықсан, журналист, ақын Алмас Ахметбекұлы, Иманбай Жұбай, [[Жүсіпбек Қорғасбек]], Серік Жанболат, Серік Әбікенұлы, Ержан Төлек, [[Нұржан Жалауқызы Мұхамеджанова|Нұржан Жалауқызы]], кинопродюсер Нартай Өтеген сияқты медиа саласындағы майталмандар дәріс оқуға шақырылды. Тәжірибелі медиа мамандары, медиа-менеджерлер шеберлік дәрістер, семинарлар өткізіп, білім алушылардың білімін ұштады.    

*Факультетте Диссертациялық Кеңес ашылып, PhD докторанттардың қорғауына жағдай жасалды.   
*Дуалды білім беру жүйесі бойынша зертханалық және семинар сабақтары [[Қазақстан (корпорация)|«Қазақстан» телерадиокорпорациясы]], [[Хабар (агенттік)|«Хабар» агенттігі]], «Қазақ газеттері» ЖШС, [[Атамұра баспасы|«Атамұра»]], [[Алматыкітап баспасы|«Алматыкітап»]] баспалары, [[Қазақфильм|«Қазақфильм»]] сияқты  өндірістік базаларда өте бастады.     
*«Жасанды интеллект және медиа» (AI&Media) қазақ, ағылшын және орыс тілдерінде магистрлік білім беру бағдарламасы ашылды.
*Қанат Әуесбайдың жетекшілігімен факультет білім алушылары жасанды интеллект көмегімен жасалған тұңғыш ғылыми-танымдық, инклюзивті газет шығарды.
*«Түрксой» медиа білім беру және зерттеу орталығы ашылды. Түркі әлемінің медиа өкілдерін жұмылдыратын орталықта ғылыми-практикалық дөңгелек үстел, конференция, баспасөз мәслихаты, ғылыми-әдістемелік мәжіліс ұйымдастырылады.
*LG Electronics Kazakhstan компаниясы демеуімен AI Media LAB (Жасанды интеллект медиа зертханасы) ашылды.
*Факультеттің 1985-жылғы түлегі Бейбіт Исабаевтың демеуімен 3-дәріс залы толықтай жөндеуден өтіп, білім алушылар үшін заманауи LED-экран орнатылды.
*Марат Барманқұлов телестудиясы толық жөндеуден өтіп, қайта жабдықталды.
*Фараби университеті журналистика факультетінің Марат Барманқұлов телестудиясы мен «ALATAU» теларнасы, «Aqsham news» порталы бірлескен конвергентті жобасы - «AI ғылым» хабары ашылды;
*ҚазҰУ журналистика факультеті алғаш рет «Медиаиндустрия және білім беру серіктестігі: кадр даярлау мәселелері» атты республикалық жұмыс берушілер форумы өтті;
*ҚазҰУ журналистика факультеті және Бас редакторлар клубының ұйымдастыруымен тұңғыш рет «Цифрландыру дәуіріндегі масс-медиа трансформациясы» тақырыбында дөңгелек үстел өтті.
*Дрон журналистикасы (drone journalism) пәні білім беру бағдарламасына енді.

=== Қоғамдық қызметі===
[[Сурет:Qanat-awesbay.jpg|thumb|270px|«Батыс көрген. Ұлыбритания қазақтың көзімен» кітабының Қазақстандағы таныстырылымы (24 желтоқсан 2016 жыл)]]
* 2011 жылдан [[Қазақстан журналистер одағы]] мүшесі; 
* 2012 жылдан [[Аманат (партия)|Amanat партиясы]] мүшесі (партиялық билет № 0774044);
* Еуразия Телевизия және Радио Академиясының мүшесі ([[Мәскеу|Мәскеу қ-сы]], 2012 ж.); 
* 2013-2014 жж. Ұлыбританияның Норвич қ-да Шығыс Англия университетiнің қазақстандық студенттер қауымдастығы вице-президентi;
* 2014 ж. [[2014 жылғы Қысқы Олимпиада ойындары|Сочидегі қысқы олимпиадаға]] қатысып жатқан қазақстандық спортшыларды қолдау мақсатында әлеуметтік желіде #Like_Kazakhstan_In_Sochi халықаралық фотоакциясын ұйымдастырды;
* 2017-2019 жж. ҚР Президенті жанындағы жастар саясаты жөніндегі Кеңес мүшесі;
*Республикалық «Жаңғырған Жібек жолы» медиа-керуені қатысушысы;
* 2017 жылдан Еуразиялық Шығармашылық Гильдиясы мүшесі (Eurasian Creative Guild, UK, London); 
* 2017 жылдан Қазақстан бас редакторлары клубы мүшесі;
* #Latyndy_qolda республикалық ақпарат тобы құрамында өңірлерде латын графикасына өтудің маңызын түсіндірді;
*Азаматтық бастамаларды қолдау орталығының ҮЕҰ грант беру конкурстық комиссиясының сарапшысы; 
* 2018 жылдан Қазақстан Педагогикалық Ғылымдар Академиясының корреспондент-мүшесі;
* 2021 жылдан Халықаралық «Болашақ» стипендиясы стипендиаттары қауымдастығының Кеңес мүшесі;
* Атыраудағы NIS Қамқоршылық кеңесі мүшесі (2021-2023 жж.);
*№81 «Astana English School» гимназиясы Қамқоршылар кеңесі мүшесі (2023-2024 жж.);
* 2018 ж. «Тараз түлегі – online bell» халықаралық шеберлік дәрісінің авторы, ұйымдастырушысы. Оның аясында әлемнің әйгілі университеттері – Massachusets Institute of Technology (қысқарт. MIT, АҚШ), Cambridge University, Bristol University (Ұлыбритания)  бітірген Жамбыл облысы түлектерімен әлемнің әр түкпірінен онлайн байланыс орнатылды;
* 2018 ж. 4-11 наурызда Оңтүстік Кореяда өткен дүниежүзілік журналистер конференциясында  Қазақстан атынан делегат ([https://en.kabar.kg/news/journalists-of-the-world-hope-for-rapprochement-and-peace-on-korean-peninsula-1/ World Journalists Conference 2018, South Korea]); [[Сурет:Kanat Awesbay Apta.kz.jpg|thumb|270px|«Апта.KZ» хабарының жүргізушісі, ([[Qazaqstan (телеарна)|«Қазақстан» Ұлттық телеарнасы]], 2011 ж.)]]
* 2019-2021 жж. Республикалық оқу-әдістемелік кеңесінің оқу-әдістемелік бірлестігі мүшесі (РОӘК ОӘБ - 032 журналистика және ақпарат);
* 2020 ж. Атырау облысы бойынша партияішілік сайлау - праймериз қатысушысы;
*2022-2023 жж. [[Халықаралық «Қазақ тілі» қоғамы]]ның астаналық филиалы төрағасы;
* 2023-2024 жж. [[Еуразия ұлттық университеті|Л. Гумилев ат. ЕҰУ]] журналистика және саясаттану факультетінің мемлекеттік аттестаттау комиссиясы төрағасы.
*2025 жылдан Л.Н. Гумилев атындағы Еуразия ұлттық университетінің ХАБАРШЫСЫ журналының редакциялық алқа мүшесі  (журналистика сериясы);
*ҚР Сыртқы істер министрлігінің қоғамдық кеңесінің мүшесі;
*2025 жылдан бастап Қазақстан журналистика академиясының толық мүшесі-академигі;
* ҚР Мәдениет және ақпарат министрлігі жанындағы салалық журналистиканы дамыту мәселелері жөніндегі комиссия мүшесі.

=== Жүргізген телехабарлары===
* «Қазақстан. Менің елім» телекөрсетілімі, «Қазақстан» телеарнасы, (2011 жылдың 14-наурызынан бастап, 14 күн бойы бойы эфирде жүрген, [[Қазақстан]]ның 14 облысының тәуелсіздік тұсындағы жетістігін қамтыған телехабар);.
*«Apta.kz» ақпараттық-сараптамалық хабары, «Қазақстан» телеарнасы, (2011-2012 жж.);
* «Өзекжарды» телесұхбаты, «Қазақстан» телеарнасы, (2011-2013 жж.);
* «Алаң» қоғамдық-саяси ток-шоуы, «Қазақстан» телеарнасы, (2012-2013 жж.);
* «Сіз не дейсіз?» хабары, «Қазақстан» телеарнасы, (2014-2015 жж.);
* [[Білгірлер бәйгесі|«Білгірлер бәйгесі» танымдық-интелектуалдық хабары]], «Қазақстан» телеарнасы,(2016 ж.);
* «Ruh.kz» ток-шоуы, «Astana» телеарнасы (2018-2019 жж.);
* «Батыс көрген» хабары, «Атырау» телеарнасы, (2019-2020 жж.).

=== Арнайы репортаждары ===
* 2005 жылдың 8-қазанында болған [[Пәкістан]]дағы жойқын зілзала туралы репортаждар;
* 2005 жылғы Қырғызстандағы [[Қызғалдақ төңкерісі|«Қызғалдақ» төңкерісі]] туралы репортаж;
* 2007 жылы қазанның 16-20 аралығында [[Ауғанстан]]ның мәдени орталығы - Герат қаласында өткен экономикалық ынтымақтастық Ұйымының сыртқы істер министрлері Кеңесінің 17-ші отырысынан репортаж;
* 2008 жылдың наурызында [[Франция]] астанасы [[Париж]]де өткен «Қазақстан» телеарнасының 50 жылдық мерейтойына орай ұйымдастырылған тұңғыш ақындар айтысы туралы «[[Эйфель мұнарасы|Эйфель»]] мұнарасы жанынан репортаж; 
* 2009 жылы, маусымның 27-і күні [[Моңғолия]] астанасы [[Ұланбатыр]] қаласында өткен Моңғолия қазақтарының I құрылтайы қарсаңындағы Моңғолиядағы түркі тарихы мен Моңғолия қазақтарының тыныс-тіршілігі жайындағы репортаждар;
* 2010 жылғы Қырғызстанның Ош қаласындағы текетірестен кейін Қазақстан үкіметінің Қырғыз Республикасына көмегі туралы репортаждар;
* 2010 жылдың маусымның 27-де өткен [[Қырғызстан|Қырғыз Республикасындағы]] Жалпыхалықтық референдум туралы репортаждар;
* 2010 жылғы Қырғызстанның [[Ош]] қаласындағы текетірестен кейін Қазақстан үкіметінің Қырғыз Республикасына көмегі туралы репортаждар;
* 2010 жылдың сәуірінде болған [[Америка Құрама Штаттары|АҚШ]] астанасы [[Вашингтон]]да өткен ядролық қауіпсіздік саммиті қарсаңындағы [[Лас-Вегас]] пен Вашингтон қалаларынан репортаждар; 
* 2010 жылы сәуірінде [[Біріккен Араб Әмірліктері|Біріккен Араб Әмірлігі]] және [[Марокко]]да қолдан өсірілетін дуадақ шаруашылығы туралы репортаж;
* [[Тәжікстан]] астанасы [[Душанбе]]де тәжік-ауған шегарасында қаза болған Қазақстан жауынгерлеріне ашылған ескерткіш туралы репортаж;
* 2012 жылы ақпанның 28-де [[Швейцария]]ның [[Женева]] қаласынан Қазақстанның [[Біріккен Ұлттар Ұйымы|БҰҰ]]-на мүше болғанына 20 жыл толуына орай Қазақстанның БҰҰ-дағы орны туралы репортаж; 
* 2012 жылы сәуірдің 16-інде ҚР Президентінің [[Малайзия]]ға мемлекеттік сапары қарсаңындағы Малайзияның әлеуметтік-экономикалық ахуалы туралы репортаждар;;
* 2012 жылы сәуірдің 17-де «Азия ғажайыбының» авторы, Малайзияның төртінші Премьер-министрі [[Махатхир Мұхамед|Махатхир Мохамадпен]] сұхбат;  
* 2012 жылдың наурызда [[Грекия]]дағы дағдарыс туралы [[Афина]]дан репортаж сериясы;;
*Меккеде Ислам Ынтымақтастығы Ұйымына мүше елдердің отырысы;
*Шерхан Мұртаза 80 жаста;
*Семей полигонының зардабы;

==== Имидждік есім ====
[[Сурет:Kanat-Auesbay-World-Conference.jpg|нобай|544x544 нүкте|Дүниежүзілік журналистер конференциясының қатысушысы, [[Корея Республикасы|Оңтүстік Корея]], [[Сеул]] (4-11 наурыз 2018 ж.)]]
Қанат Әуесбай журналистикадағы имидждік есімі ретінде «Әуесбайдың Қанаты» үлгісін қолданады, бұл туралы республикалық қоғамдық-саяси «*Айқын''» газетіне сұхбатында айтады:

## Шығармашылығы
### Еңбектері
*Батыс көрген. Ұлыбритания қазақтың көзімен - Looking west. A Kazakh’s view of Great Britain» кітабы, publisher: Hertfordshire Press 2016, ISBN 978-1910886373.
Автор кітапта Британияда оқыған жылдары ағылшын қоғамының әр саласынан біліп-түйгенін публицистикалық көзқараспен жеткізеді. 10 тараудан тұратын кітапта Ұлыбритания тұрғындарының тұрмыс-тіршілігі, өмірлік құндылықтары мен қағидалары, жаһандану кезінде ағылшын тілін білудің маңызы, білім беру мен жастар мәселесі, БАҚ саласының ахуалы арқау етілген. Кітап 2016 жылы Ұлыбританияда, Лондон қаласында басылды. Кітаптың тұсаукесері 2016 жылдың 15-желтоқсанында Кэмбридж университетінде өтті. Тұсаукесер рәсіміне Кэмбридж университетінің профессор ғалымдары, Британиядағы қазақ студенттері қауымдастығы мен Қазақстан елшілігінің өкілі қатысты. Осыған байланысты ҚР Ұлттық Академиялық кітапханасында тұсаукесердің онлайн көрсетілімі ұйымдастырылды.  Кітаптың Қазақстандағы таныстырылымы 2016 жылдың 24-желтоқсанында Президент орталығында өтті. 2017 жылы Ұлыбританиядағы Қ. Әуесбай өзі оқыған Шығыс Англия университетінде кітаптың таныстырылымы болды.
Кітап Қазақстанда қала мен ауыл мектептерінің кітапханаларына таратылып, автормен Астана, Шымкент, Тараз, Ақтөбе, Қызылорда қалаларында кездесулер өтті.
*Орта мектептің 5-9 сыныбына арналған қазақ және орыс тілдеріндегі «Жаһандық құзыреттілік» оқулығындағы «медиасауаттылық және қаржылық сауаттылық» аталған 3-бөлімнің авторы («Арман-ПВ» баспасы, Алматы, 2024 ж.), ISBN 978-601-201-214-9, ISBN 978-601-201-224-8, ISBN 978-601-201-212-5, ISBN 978-601-201-222-4, ISBN 978-601-201-210-1, ISBN 978-601-201-220-0, ISBN 978-601-201-209-5, ISBN 978-601-201-208-8, ISBN 978-601-201-216-3.

### Ғылыми мақалалары
*Қазақ телевизиясындағы ақпараттық бағдарламалар: дәстүр және жаңашылдық // ҚазҰУ хабаршысы. Журналистика сериясы. – Алматы, 2005. – № 2. – 42 - 43 бб.
*Қазақ тілінде ақпараттық бейнематериал әзірлеуде кездесетін кедергілер // ҚазҰУ Хабаршысы. Журналистика сериясы. – Алматы, 2006. – № 1. – 76 - 79 бб.
*Ақпараттық бағдарламадағы брэнд мәселесі (Республикалық телеарналар үлгісімен) // ҚазҰУ Хабаршысы. Журналистика сериясы. – Алматы, 2006. – № 2. – 40 - 43 бб.
*Республикалық телеарналардағы ақпараттық бағдарламалардың тарату ерекшеліктері // Бұқаралық коммуникациялар теориясы және қазіргі заманғы технологиялар: Халықаралық ғылыми-практикалық және теориялық конференциясының материалдары. – Алматы, 2006. – 111 - 114 бб.
*Телевизияда ақпараттық бағдарлама өндірісін ұйымдастыру // Тұрсынбек Кәкішұлы және қазақ әдебиетінің өзекті мәселелері: Халықаралық ғылыми-теориялық конференция материалдары. – Алматы, 2007. – 347 - 352 бб.
*Маңызды жаңалықтардың бес белгісі: Қазақстанның ақпараттық кеңістігі мысалында // Қазақстанның ұлттық идеясы және БАҚ: келешек приоритеті: Халықаралық ғылыми-тәжірибелік конференция материалдары. – Алматы, 2008. – 295 - 298 бб.
*Телевизиялық ақпараттық бағдарламадағы журналистік этика мәселесі // XX ғасырдың екінші жартысындағы әдеби процесс және Қайнекей Жармағамбетов шығармашылығы: Халықаралық ғылыми-тәжірибелік конференция материалары. – Алматы, 2009.–325 – 330 бб.
*The journalism the important direction of the «Bolashak» program // BARO digest. – Astana, 2014. - #3-April, - 2-3 p;
*«Болашақ» БАҚ және шығармашылық қызметкерлеріне БАҚ болсын // «Болашақ» ақпараттық-сараптамалық журналы. – Астана, 2014. - № 3, - 4-5 бб.
*National Policy and the Media in the Formation of Awareness among Students of  Kazakhstan, Bayan Zh. Tursynbayeva, Gulaim M. Mukhambetkaliyeva, Kanat A. Auyesbay, and Nurlan O. Baigabylov, Media Watch 11 (3) 439-446, 2020  ISSN 0976-0911| e-ISSN 2249-8818 | DOI: 10.15655/mw/2020/v11i3/202930;
*Цифрлы технологиялардың жаңалықтар қызметіне әсері //Л. Гумилев ат. ЕҰУ Хабаршысы. Е.Б.Жұматаев, Қ. Әуесбай. Журналистика сериясы. – Нұр-Сұлтан, 2021. – №4. – 48-57 бб.
*Kazakhstan's experience in combating fake information on the example of the website Stopfake.kz, K.Auyesbay, World Journalists Conference, 24(Sun) - 26(Tue) April 2022;
*Жасөспірімдердің бұқаралық медианы тұтынуы: танымал ақпарат көздері және оған сенім деңгейі // әл-Фараби ат. ҚазҰУ журналистика факультеті Хабаршысы. А.А.Бейсенқұлов, К.А.Ауесбай, Ш.Ы.Калиаждарова, Н.Ж.Жансерікова. – Алматы, 2024. – №4.
*Отражение в СМИ «Идеи единого Туркестана» в контексте глобализации // Вестник ЕНУ им. Л.Гумилева. Серия журналистики. А. Ақынбекова, Т. Жанибек, Р. Бакенова, К.Ауесбай.– Астана, 2024. – №4 (149).
*Әл-Фарабидің «Тәрбие тұжырымдамасы» мен Л.Гумилевтың пассионарийлік теориясының парадигмасы //БҰҰ-ның халықаралық білім беру күніне орай журналист, қоғам қайраткері, ғалым Намазалы Омашұлының 75-жылдық мерейтойына және ғылыми-педагогикалық қызметінің 50 жылдығына арналған «Журналистік білім беру мен ғылымының сабақтастығы: жаңа ұстанымдар мен өзекті зерттеулер» халықаралық ғылыми-тәжірибелік конференциясы материалдары. Қ.Әуесбай.– Алматы, 2025.
*Казахстанское журналистское образование в контексте современных реалий // Вестник КазНУ им.аль-Фараби.– Алматы, 2025. – №1.
*Современные виртуальные риторы: синтез традиционных и новых практик// Вестник ЕНУ им.Л.Гумилева.– Алматы, 2025. – №2.
*Application of rule-based method for automatic extraxtion of tags from column-style PDF-documents// Vol. 3 No. 3 (2025): Journal of problems in computer science and information technologies.

### Баспасөздегі мақалалары, сарапшылық пікірлер
* Апта.kz және Әуесбайдың Қанаты, (7 желтоқсан 2011);
* Медиа-орталыққа мағыналы атау керек, («Айқын» газеті, 9 қараша 2011); 
* Тарихи күн: Ұлттық арна 100% қазақша тарата бастады, («Айқын» газеті, 1 қыркүйек 2011);
* Ұлттық арнада - «Сыр-Сұхбат» («Айқын» газеті, 26 мамыр 2011 ж.);
* Ұлттық арнада  «Пай-пай шоу» («Айқын» газеті, 4 қараша 2010 ж.);
* Ұлттық арнада «Балапан» қанат қақты («Айқын» газеті, 30 қыркүйек 2010 ж.);
* «Қазақстан» телеарнасы қырық екі сериялы туынды түсіріп жатыр (12 тамыз 2010 ж.);
* Бес бақыт: Нұртілеу Иманғалиұлы 60 жаста («Егемен Қазақстан» газеті, 5 мамыр 2012);
*Әдеп кодексі әріптестеріміздің ережесіне айналсын («Түркістан» газеті, 1 қараша 2012 ж.);
*Сүлейман Демирель, Түркия Республикасының экс-президенті: Түркі дүниесінде ешкім ешкімнен де жоғары емес, ешкім ешкімнің ағасы да емес;
*Қазақ қаржыгерінің формуласы әке-көке, руластық емес, жан-жақты білім болуы керек;
*Канат Ауесбай: международная журналистика — важное направление программы «Болашак» (zakon.kz, 2013 ж.);
*Қ.Әуесбай: Елімізде саяси PR кенже қалып отыр (baq.kz, 2016 ж.);
*Терроршы қайдан шықты? (2016 ж.);
*Феномен развлекательных ток-шоу, как тренд казахстанского телевидения, (2017 ж.);
*Әуесбайдың Қанаты. Журналист туралы 10 миф (tengrinews.kz, 26 маусым 2016);
*Book by Bolashak Alumnus Presented at Cambridge, Astana times, 2017 ж.;
*Канат Ауесбай: Сейчас время глобального хайпа, телеканал «Aqtobe», 2020 г.;
*Ұңғысынан түтіні сейілмеген Ауғанстан (2021 ж.);
*Шежірелі шаһар – тарих көмбесі;
*Вертер синдромы туралы білесіз бе? (2016 ж.);
*Астана туралы жеті пайым, qazaqadebieti.kz, 2017 ж.;
*«Болашақ» түлектері - кәсіпқойлар командасы! («Еуразия» бірінші арнасы, 2020 ж.);
*Кез-келген мереке ең алдымен коммерция мен маркетинг тетігі (caravan.kz, 2024 ж.);
*«Болашақ» – білімнің биік белесі (2023 ж.);
*Еліміздегі ғылымның ахуалы нешік?, (2023 ж.);
*Сала мүддесін қорғайтын институт қажет, («Егемен Қазақстан» газеті, 2024 ж.);
*Безопасность – превыше всего!: о саммите ШОС (2024 г.);
*В мире без границ! (2025 г.);
*Ауылынан ұзап шықпағанның ақылы ауласынан аспайды («Ана тілі» газеті, 2025 ж.);
*Пассионарий педагог («Алматы ақшамы» газеті, 2025 ж.);
*Это век технологий!;
*Ставка НДС должна быть разумной и учитывать развитие науки, образования и медиа;
*Культура общения и воспитание молодежи — важные темы для общества;
*Страна твердо нацелена на кооперацию науки, бизнеса и индустрии;
*Қанат Әуесбай: Журфакта ЖИ мен дрон-журналистикасын да оқытамыз.
*Журналист мамандығын даярлаудағы жаңашылдық.

### Сұхбаттары
*Сәті түскен сұхбат, (Жамбыл облыстық «Ақ жол» газеті, 2011 ж.);
*Ағайындылар, «Егемен Қазақстан» газеті, 2012 ж.; 
*ӘУЕСБАЙДЫҢ Қанаты, «Қазақстан» Ұлттық арнасындағы «Өзекжарды» бағдарламасының жүргізушісі:  Телеөнерде жаңадан бір нәрсе ойлап табу қиын, 2012 ж.; 
*Телевизия тірлігі турасында, abai.kz, 2012 ж.; 
*Әуесбайдың ғана емес, елімнің де қанаты болсам деймін,«Жұлдыздар отбасы» журналы, 2012 ж.;
*«Егемен Қазақстанды» келешекте шалғайдағы Шотландия шопандары да оқи алады; 
*«Astana online» сұхбат хабары, «Білім және мәдениет» телеарнасы, 2014 ж.;
*Посланники страны, газета «Казахстанская правда», 2014 г.;
*Қанат Әуесбай: Алғаш блогымды baq.kz ақпараттық порталында жаза бастадым, 2014 ж.;
*Еуропалық оқу жүйесін жерсіндірдік пе?, 2015 ж.;
*«Сүбелі сөз» хабары, 2016 ж.;
*Медиа нарықтағы ахуал. Басты тақырып, Atameken Business телеарнасы, 2016 ж.;
*Әуесбайдың Қанаты: Бабасының табаны тимеген жерге, баласының қаламы тиді, «Қазақстан тарихы» порталы, 2016 ж.;
*Канат Ауесбай: «Сила слова утратила былую славу», kazpravda.kz, 2016 г.;
*Ғаламтор шапшаңдыққа үйретеді, («Ел тілегі» газеті, 2015 ж.);
*Кітап жазу тренді, («Atameken Business» телеарнасы, 2017 ж.);
*Журналист, блогер Әуесбайдың Қанаты «Таңшолпаннның» төрінде, 2017 ж.;
*«Ауыл баласы «Болашақ» бағдарламасына көптеп түссе деймін», 2017 ж.; 
*Book by Bolashak Alumnus Presented at Cambridge, «Astana times», 2017;
*Әуесбайдың Қанаты: Менің үйімде теледидар жоқ, «Ақмешіт апталығы» газеті, 2017 ж.;
*Латын әліпбиіне көшу мәселесіне қатысты журналист Әуесбайдың Қанаты пікірі, 2018 ж.;
*Первый. Журналист цифровой эры, газета «Знамя труда», 2018 г.;
*«Біздің біліміміз - біздің елімізге» акциясы, 2018 ж.;
*Қ.Әуесбай, «Азаматтық бастамаларды қолдау орталығы» сарапшылық комиссиясының мүшесі, 2017 ж.; 
*«Сананың ашықтығы» ІІІ халықаралық медиа форумы: Қанат Әуесбай, 2017 ж.;
*«Салмақты сөз» хабары, «Jambyl» телеарнасы, 2018 ж.;
*Журналист Қанат Әуесбай, «Менің анам ... Менің әкем», «Асыл арна», 2018 ж.;
*«Бірінші студия» хабары, Жаңарған ақпарат әлемі, «Qostanai» телеарнасы, 2018 ж.;
*«Ашық әңгіме» Надежда Хабиболлақызымен, «Aqjayiq» телеарнасы, 2020 ж.
*Адам нені көріп-тыңдап, нені оқығанының жемісі, 2019 ж., «Атырау» газеті;
*Әуесбайдың Қанаты ATYRAY`телеарнасының жаңа жобалары туралы айтты, «Атырау» газеті, 2020 ж.;
*Қазір ғаламдық хайп жайлаған заман, «Ақтөбе» телеарнасы, 2020 ж.;
*«Болашақ» бағдарламасының түлектері - бұл үлкен кәсіпқойлар командасы!, Еуразия Бірінші арнасы;
*Приглашение на ТВ, газета «Прикаспийская коммуна», 2021 г.; 
*Журналистерге ипотекалық бағдарлама ашу керек, «Азаттық рухы» ақпарат порталы, 2022 ж.;
*Сәрсенбінің сәтіндегі сұхбат, Халел университеті, 2022 ж.;
*Дәстүрлі және жаңа медиа, «Сана» хабары, Abai TV, 2022 ж.; 
*БАҚ төртінші билік пе?, «Бүгін» ток-шоуы, «Хабар» телеарнасы, 2022 ж.;
*Контент сапасы, «QAZAQ TILI» бағдарламасы, «Atameken Business» телеарнасы, 2022 ж.;
*«Масс-медиа туралы» заң отаңдық БАҚ-тың бағын аша ма?, «Сұхбат» хабары, «Атамекен бизнес» телеарнасы, 2024 ж.;
*Жаһандану заманындағы журналистік білім беру, «Бүгінгі сөз» хабары, «Shalqar» радиосы, 2025 ж.
*Праздник журналистов, которые формируют информационную повестку страны, газета «Литер», 2026 г.

## Марапаты
*2011 ж. 1 желтоқсан – ҚР Байланыс және ақпарат министрлігінің Дипломы, «Тәуелсіз Қазақстанның гүлденуіне арналған ең үздік тележоба» аталымы жеңімпазы;
*2012 ж. – Алматы қалалық тіл, мұрағат және құжаттама басқармасы ұйымдастырған «Мемлекеттік тіл және БАҚ» байқауының «Үздік тележурналист» аталымы жеңімпазы;
*2012 ж. – «Телевизиялық жұмыс» аталымында Қазақстан журналистер одағы сыйлығы лауреаты;
*2013 ж. –  Бас редакторлар клубының «Асыл сөз құдыреті» республикалық журналистер байқауының «экономика мәселесі бойынша үздік материал» аталымында жеңімпаз;
*2013 ж. – Қазақстан жастар одағы «Серпер» сыйлығы лауреаты;
*2015 ж. – Университет дамуына қосқан үлесі үшін «Әл-Фараби атындағы Қазақ ұлттық университетіне 80 жыл» медалі;
*2016 ж. – БАҚ өкілдері арасындағы «Нұр Сұңқар» республикалық байқауының  «Көзқарас» аталымындағы жеңімпазы;
*2017 ж. – «Ақпарат саласының үздігі» төсбелгісі, ҚР Ақпарат және коммуникациялар министрлігі;
*2018 ж. – «Тұрар Рысқұлов ауданына - 80 жыл» мерекелік медалі;
*2019 ж. – «Қазақстан Республикасы құқық қорғау әскеріне - 25 жыл» кеуде белгісі;
*2019 ж. – «Мәдениет саласының үздігі» төсбелгісі, ҚР Мәдениет және спорт министрлігі;
*2019 ж. – ҚР Білім және ғылым министрінің Құрмет грамотасы;
*2020 ж. – Атырау облысының әлеуметтік-экономикалық дамуына қосқан елеулі үлесі үшін «Атырау облысы мәслихаттарына 25 жыл» мерекелік медалі;
*2020 ж. – «Үркер» ұлттық сыйлығы, «Атырау радиосының» «Эфирде 102FM» хабары «телерадиостансадағы ең үздік жоба» аталымында жеңімпаз;
*2022 ж. – ҚР Ақпарат және қоғамдық даму министрінің Құрмет грамотасы;
*2022 ж. – «Тұмар-2022» Ұлттық сыйлығы, «Каспийден кеткен қыпшақтар» деректі фильмі, жоба жетекшісі Қ.Әуесбай;
*2023 ж. – Халықаралық «Қазақ тілі» қоғамы президентінің Алғыс хаты;
*2024 ж. - «Ғылымды дамытуға сіңірген еңбегі үшін» төсбелгісі, ҚР Ғылым және жоғары білім министрлігі.

## Дереккөз

## Сыртқы сілтемелер
* Қанат Әуесбайдың Facebook парақшасы;
* Қанат Әуесбайдың instagram парақшасы;
* "Өзекжарды" бағдарламасының газеттік нұсқасы, "Қазақстан" Ұлттық арнасы мен "Дала мен қала" газетінің бірлескен жобасы 

Санат:Қазақстан журналистері
Санат:Қазақстан музыканттары
Санат:Қазақстан ғалымдары
Санат:Әл-Фараби атындағы Қазақ ұлттық университеті түлектері
Санат:Қазақстан Жастар одағы сыйлығының иегерлері
Санат:Қазақстан журналистер одағы мүшелері
Санат:Тележүргізушілер
Санат:Журналистер
Санат:Қазақстан журналистер одағы сыйлығының иегерлері
Санат:Мәдениет саласының үздігі
Санат:Мәдениет саласындағы марапаттар
Санат:Ғылым кандидаттары